ועדת הכספים, כנסת 22, פרוטוקול מספר 44, 2020-01-06 10:40

משה גפני: אני פותח את ישיבת הוועדה.

משה גפני: נדון בהצעת חוק רישוי שירותים ומקצועות בענף הרכב (תיקון מספר 6), התש"ף-2019 (מ/1292).

משה גפני: ראשית, אשמח שעורכת הדין ראובני תדבר במשפט או שניים על הרפורמה במבנה התעריפים של מוניות ספישל.

חוה ראובני: אני מתמקדת אך ורק בהיבט המשפטי.

מיקי לוי: זה בסדר.

חוה ראובני: שרי האוצר והתחבורה אישרו עוד בשנת 2018 שינוי של מבנה התעריפים של מוניות ספישל שעיקרו תעריף רגיש יותר – שלוש דרגות תעריף ולא שתיים, שינוי יחס זמן ומרחק ועוד כמה שינויים – עם תאריך תחילה ב-1 באפריל 2019.

חוה ראובני: זה נקבע עוד בצו שנחתם ופורסם ביולי 2018.

חוה ראובני: ההנחה הייתה שכדי ליישם את הרפורמה יש להחליף את כל המונים, לכן נקבעה תקופת מעבר ארוכה בת חודשים רבים.

חוה ראובני: בחודש מרץ 2019 עדיין לא היו מונים חדשים, דחינו את תחילת התעריפים החדשים לינואר 2020.

חוה ראובני: עוד פעם, אנחנו לא שינינו כלום במהות שנקבעה כבר ב-2018 אחרי הליך מאוד ארוך בוועדת המחירים שכלל גם שימועים.

חוה ראובני: הייתה אפילו עתירה לבית המשפט לעניינים מנהליים וזה נדחה ל-1 בינואר 2020.

חוה ראובני: בנובמבר 2019 התברר שעדיין אין מונים חדשים אבל אז בדיקה נוספת העלתה שאפשר לעשות את שינוי מבנה התעריפים אך לא את שאר הדברים שרצינו לשנות – עדכון מרחוק ודברים אחרים – אבל כן את התעריפים החדשים להכניס לתוקף ולהפעיל אותם דרך המונים הישנים.

חוה ראובני: לפיכך לא שונה התאריך, של ה-1 בינואר 2020.

משה גפני: רק התעריף.

חוה ראובני: התעריף נכנס כמו שהוא אושר עוד בשנת 2018 יחד עם תוספת של עדכון של מדדים - - -

משה גפני: תודה לך, אנחנו לא מקיימים כאן דיון בנושא זה ואני לא רוצה שיידבק בנו כאילו אנחנו מסכימים לזה.

משה גפני: אז ראש הממשלה ושר התחבורה ושר האוצר אמורים לשבת ולדון בנושא זה.

משה גפני: אני לא בטוח למה היה צריך להכניס גם את הנושא של המחירים.

משה גפני: מחכים עד שנגמר - - -

מיקי לוי: עד שיהיו מונים חדשים.

משה גפני: כן, בדיוק.

חוה ראובני: זאת המסגרת - - -

משה גפני: אנחנו לא דנים בזה.

מיקי לוי: תודה לך.

משה גפני: הצעת חוק רישוי שירותים ומקצועות בענף הרכב (תיקון מספר 6), התש"ף-2019 (מ/1292).

משה גפני: מי מציג?

דוד תמיר: עורך הדין דוד תמיר, סגן היועצת המשפטית של משרד התחבורה.

דוד תמיר: חוק רישוי שירותים ומקצועות בענף הרכב חוקק ונכנסת לתוקף באוקטובר 2016.

דוד תמיר: זהו חוק רחב ומקיף שכולל 253 סעיפי חוק.

דוד תמיר: יצירת החוק וחקיקתו הצריכו עבודה מאומצת שנפרסה על כהונה של ועדת הכלכלה במשך שתי כנסות.

דוד תמיר: מי שסיים את הנושא היה חבר הכנסת לשעבר ויושב-ראש ועדת הכלכלה האחרון – איתן כבל.

דוד תמיר: היועץ המשפטי איתי עצמון ליווה את כל ההליך.

דוד תמיר: החוק אמור להסדיר את כל ענף הרכב ולהחליף חמישה צווי פיקוח שמלווים אותנו מאז שנות ה-70 של המאה הקודמת ועד היום.

דוד תמיר: החוק מאוד מורכב מבחינת הדרישות שלו לחקיקת משנה, יש שם הרבה מאוד חקיקת משנה שנדרשת לצורך יישום החוק ובעצם החוק עבר בסעיף 247, שמירת תוקף של צווי הפיקוח, שהוא אמור להחליף בעצם מכניסת החוק לתוקף שבמהלכן אמור היה המשרד להשלים את חקיקת המשנה כדי לאפשר את יישומו של החוק.

דוד תמיר: לצערנו, למרות עבודה מאוד מאומצת של המשרד בנושא חקיקת המשנה, לא הצלחנו להשלים את חקיקת המשנה במשך השנתיים שהוקצבו בסעיף 247 לחוק.

דוד תמיר: בשנת 2018 ביקשנו להאריך את תוקפם של צווי הפיקוח עד סוף שנת 2019.

דוד תמיר: כך היה, לצערנו, כשהגענו לוועדת הכלכלה וביקשנו את הארכת תוקף צווי הפיקוח לא צפינו את ההתפתחויות הפוליטיות ולמעשה מאז שביקשנו וחשבנו שתהיה כנסת פעילה, למעשה המדינה נקלעה למצב שאין ועדת כלכלה שעובדת ולצערנו בעצם למרות שאנחנו עשינו את הצד שלנו בכל הקשור לבשלות חקיקות המשנה שעוד נותרו להשלמה.

דוד תמיר: אנחנו כמובן צריכים להביא - - -

משה גפני: חלק מחקיקת המשנה אושר?

דוד תמיר: חלק מחקיקות המשנה אושרו עוד לפני שבאנו לבקשת ההארכה הראשונה.

משה גפני: לא משנה.

משה גפני: אני שואל לגבי מצבנו היום: חלק מחקיקת המשנה אושרו כבר, חלק צריך את ועדת הכלכלה וחלק אפשר בלי ועדה.

דוד תמיר: נכון, אנחנו - - -

משה גפני: כמה אושר?

דוד תמיר: אם אתה רוצה אני פשוט אתן לך - - -

משה גפני: לא, לא יותר מדי.

דוד תמיר: אנחנו עוסקים בתחומי העבודה השונים שמוסדרים בחוק.

דוד תמיר: אנחנו נמצאים בתחום הייצוא, קובץ אחוד שבו אנחנו לקראת סיום.

דוד תמיר: במוצרי תעבורה, הקובץ שבסמכות השר פורסם כבר.

דוד תמיר: הקובץ שבאישור ועדת הכלכלה בעצם אחרי אישור מחלקת הנוסח והשלמת ההתייעצויות.

דוד תמיר: לצורך זה אנו זקוקים לשרים מכהנים ואז נוכל להביא את זה לאישור ועדת הכלכלה.

דוד תמיר: הקובץ שבתחום המוסכים, אנחנו מדברים על קבצי חקיקת משנה בתחומים השונים של החוק.

דוד תמיר: תחום המוסכים נמצא בשלבי ניסוח אחרונים ובשלבי אישור סופיים מול מחלקת הנוסח.

משה גפני: החוק הזה נעשה בהסכמה עם הגופים השונים?

דוד תמיר: כן.

איתי עצמון: זה נעשה לאחר תהליך ארוך בוועדת הכלכלה.

דוד תמיר: למרות שחלק מסעיפי החוק וחלק מסעיפי חקיקת המשנה מחייבים גם היוועצות בשר הכלכלה וגם הסכמת שר האוצר בנקודות ספציפיות שבמהלך הליך החקיקה היה חשוב - - -

משה גפני: אותי יותר מעניינים האנשים שנזקקים לחור הזה.

משה גפני: בעלי המוסכים - - -

דוד תמיר: הדברים נעשו בהסכמה.

משה גפני: זה מה שאני שואל.

דוד תמיר: עד שנשלים את חקיקת המשנה, ועד שחקיקה זו תוכל לחלחל לשוק, אז בעצם המצב הנוהג הוא המצב שלפי צווי הפיקוח.

דוד תמיר: כל אימת שאין לנו הסדרה שקבועה בחוק עצמו.

משה גפני: מה אתם מבקשים עכשיו?

דוד תמיר: אנחנו הגשנו את הבקשה עוד באמצע שנת 2018 ולכן הבקשה שלנו הייתה להארכה ל-30 ביוני 2020.

דוד תמיר: אנחנו נבקש פה הארכה עד סוף 2019 כדי לאפשר לנו - - -

משה גפני: עד סוף 2019?

דוד תמיר: עד סוף 2020 כדי שנוכל להשלים את חקיקת המשנה במועד הכנסת הבאה שתקום.

משה גפני: עוד שנה.

דוד תמיר: הבחירות הקרובות תתקיימנה בחודש מרץ, מה שמשאיר לנו פרק זמן של כחצי שנה להשלים את חקיקת המשנה בתקווה שתהיה ממשלה.

משה גפני: מתי תהיה ועדת כלכלה?

משה גפני: אה, אתם לא יודעים.

משה גפני: חשבתי שאולי בתחום הרכב.

דוד תמיר: היו לנו כמה הימורים לגבי הכנסת הקודמת שלא צלחו.

משה גפני: היועץ המשפטי של הוועדה.

איתי עצמון: אני חושב שיש טעם בהארכה נוספת של מועד שמירת תוקף צווי הפיקוח מעבר לחצי שנה מכיוון שב-30 ביוני 2020, אם ועדת הכלכלה תתכנס ואם המצב הפוליטי יאפשר, לא ייוותר מספיק זמן לחברי הכנסת החדשים לקבל את חקיקת המשנה וללמוד אותה כדי לאשר אותה עד ה-30 ביוני 2020.

איתי עצמון: אני חושב שגם מבחינה מוסדית לא נכון להגביל כך ועדה בכנסת בדיון ואישור של חקיקת משנה.

איתי עצמון: הערה שנייה היא שוב לעניין מועד התחילה: מכיוון שה-31 בדצמבר 2019 חלף, וכדי למנוע ואקום ולקונה בהסדרת התחומים האלה בענף הרכב, אני מציע להוסיף גם כאן סעיף תחילה רטרו-אקטיבי ל-31 בדצמבר 2019 שזה המועד שבו פקעו צווי הפיקוח והנהלים מכוחם.

משה גפני: אתם מסכימים לזה?

משה גפני: מסכימים, טוב.

משה גפני: עד מתי נעשה את זה.

איתי עצמון: 31 בדצמבר 2020.

משה גפני: הבקשה היא ל-30 ביוני 2020.

משה גפני: בסדר - - -

דוד תמיר: אנחנו מקבלים את הצעת היועץ המשפטי של הוועדה.

משה גפני: נעבור להקראה.

דוד תמיר: הצעת חוק רישוי שירותים ומקצועות בענף הרכב (תיקון מס' 6), התש"ף

דוד תמיר: –2019

משה גפני: טוב.

דוד תמיר: נוסיף את סעיף התחילה כפי שהציע בחוכמה היועץ המשפטי של הוועדה.

איתי עצמון: 31 בדצמבר 2019.

משה גפני: מי בעד אישור הצעת חוק רישוי שירותים ומקצועות בענף הרכב (תיקון מס' 6), התש"ף–2019, ירים את ידו.

משה גפני: מי נגד?

משה גפני: מי נמנע?

משה גפני: הצעת החוק אושרה.

משה גפני: הצעת החוק אושרה עם התיקונים כפי שהוקראו.

משה גפני: הישיבה נעולה.